Mähringen
Mairinga (amtlich Mähringen) isch heid a Schdaddoil fo Ulm, laid âbr schao auf dr Alb.

Gschichd 
Mairinga isch s'erschd môl 1272 ena ra Ûrkond erwähnd worra. D'Kirch fo Mairinga isch z'erschd 1356 gnannd worra.
Em 18. Jaorhondrt isch s'Raodhaos baod worra, wô schbädr s'Schualhaos worra isch. S'Schualhaos schdaod beim Zêndschdâdl ond em Hoimetmuseum ond isch haid a brifâds Haos. 1972 isch Mairinga fo dr Schdad Ulm oigmaind worra.

Oiwôhnr 
For dr Oigmoindong sen d'Oiwôhnr fo Mairinga faschd ällä Baora gwai. Heid leäbad en Mairinga mai Roigschmeggde wia Mairingr, weil d'Uni Ulm isch glai oms Egg nom.

Oiwôhnrendwigglong

Schbraoch 
S'Mairingisch schwätzad nämme fial Leid, weil s'hod heid mai Roigschmeggde wia Mairingr. Wenn d'Äldre Genraziô wegschdirb kao faschd niema mai Mairingisch schwätza.

S'Mairingisch isch schao Albschwäbisch. Des siggd mr â de Difdongîrong fo schwäbische Langfokâl wia:

Schwäbisch - Mairingisch - Daidsch
 mê - mai - mehr
 Maa - Mao - Mann
 scho - schao - schon
 Mônad - Maonad - Monat

bsondre Wärdr aus Mairinga 
 breägla: schwätza
 âreädla: delefonîra

Schbrichwerdr aus Mairinga 
 Mairinga dû buggligs Gai, wenn î dî sê wrd mr ganz wai
 Êama em Fiadla hao (Daidsch: Hummeln in Hintern haben)
 En Mairinga schdaod koi Dîsch grâd
 der hod d'Henna denna on s'Râd râ drâ (Daidsch: der hat die Hennen drinnen und das Rad heruntergetragen)

Lidradûr 
 Wolfgang Hinz: Die Ulmer Alb - Entstehung und Entwicklung mit Ortsgeschichten von Lehr und Mähringen
 Alfred Knödler: Mähringen - Ein Dorf auf der Ulmer Alb

Weblinks 
 Ortsverwaltung Mähringen

Ort (Alb-Done-Kreis)
Ulm